撫水州

撫水州是唐代黔州都督府所屬的一個羈縻州，領縣四：撫水縣、古勞縣、多蓬縣、京水縣。其轄地在今廣西省一帶地方，是唐代招撫當地土著所設置的州縣，由其頭人蒙姓任州官「撫水州在宜州南，有縣四：曰撫水，曰京水，曰多逢，曰古勞。唐隸黔南。其酋皆蒙姓同出，有上、中、下三房及北遐一鎮。民則有區、廖、潘、吳四姓，亦種水田、採魚，其保聚山險者，雖有畬田，收穀粟甚少，但以藥箭射生，取鳥獸盡，即徙他處，無羊馬、桑柘。地曰帚洞，五十里至前村，川原稍平，合五百餘家，夾龍江居，種稻似湖湘。中有樓屋戰棚，衞以竹柵，即其酋所居。兵器有環刀、摽牌、木弩。善為藥箭，中者大叫，信宿死，得邕州藥解之即活。克明等知其窮蹙，乃曉諭恩信，許以改過，於是酋帥蒙承貴等面縛詣軍自首，克明厚加犒宴，且數責之，皆俯伏謝罪。及聞詔旨赦令勿殺，莫不泣下，北望稱萬歲。上以夷性無厭，習知朝廷多釋其罪，故急則來歸，緩則叛去，切詔克明等諭以悉還所掠漢口、資畜，即許要盟。承貴等感悅奉詔，乃歃猫血立誓，自言奴山摧倒，龍江西流，不敢復叛。克明等師還，宜州蠻人納器甲凡五千數，願遷處漢地者七百餘口，詔分置廣西及荊湖州軍，給以田糧。凡立功使臣將士遷補、賜賚者千八百一十六人。承貴因請改州縣名，以固歸順之意，詔以撫水州為安化州，撫水縣為歸仁縣，京水縣為長寧縣。自是間歲朝貢，不復為邊患矣」。《宋史》卷四百九十五列傳第二百五十四／蠻夷三／撫水州「諸蠻州五十一。牂州，武德三年以牂柯首領謝龍羽地置，四年更名柯州，後復故名。初，牂、琰、莊、充、應、矩六州皆為下州，開元中降牂、琰、莊為羈縻，天寶三載又降充、應、矩為羈縻。縣三：建安，賓化，新興。建安，本牂柯，武德二年更名。新興與州同置。琰州，貞觀四年置。縣五：武侯，望江，應江，始安，東南。貞觀中又領隆昆、琰川二縣，後省。莊州，本南壽州，貞觀三年以南謝蠻首領謝彊地置，四年更名，十一年為都督府，景龍二年罷都督。故隋牂柯郡地。南百里有桂嶺關。縣七：石牛，南陽，輕水，多樂，樂安，石城，新安。貞觀中又領清蘭縣，後省。充州。武德三年以牂柯蠻別部置，縣七：平蠻，東停，韶明，牂柯，東陵，辰水，思王。應州。貞觀三年以東謝首領謝元深地置，縣五：都尚，婆覽，應江，陁隆，羅恭。矩州。武德四年置。明州。貞觀中以西趙首領趙磨酋地置。蒍州。勞州。羲州。福州。犍州。邦州。清州。峩州。蠻州，縣一：巴江。𰎼州，𰎼一作「鼓」。濡州。琳州，縣三：多梅，古陽，多奉。鸞州。令州。那州。暉州。都州。總州，咸亨三年，昆明十四姓率戶二萬內屬分置。敦州咸亨三年析內屬昆明部置，縣六：武寧，溝水，古質，昆川，叢燕，孤雲。殷州，咸亨三年析昆明部置，後廢。開元十五年分戎州復置，後又廢。貞元二年，節度使韋皋表復置。故南漢之境也。縣五：殷川，東公，龍原，韋川，賓川。初與敦州皆隸戎州都督，後來屬。候州。晃州。樊州。稜州。添州。普寧州。功州。亮州。茂龍州。延州。訓州。卿州，貞觀十五年置。雙城州。整州。懸州。撫水州，縣四：撫水，古勞，多蓬，京水。思源州。逸州。南平州。勳州。襲州。寶州，萬歲通天二年以昆明夷內附置。姜州。鴻州，縣五：樂鴻，思翁，都部，新庭，臨川。右隸黔州都督府」，《新唐書》卷四十三下志第三十三下地理七下／羈縻州／江南道／諸蠻／黔州都督府，宋代屬夔州路紹慶府「紹慶府，下，本黔州，黔中郡，軍事，武泰軍節度。紹定元年，升府。紹熙三年，移巡檢治增潭。元豐戶二千八百四十八。貢硃砂、蠟。縣二：彭水，中。嘉祐八年，廢洪杜、洋水、都濡、信寧四縣入焉。有洪杜、小洞、界山、難溪四砦。紹興二年，以元隸珍州戶四十九還隸。黔江。下。有白石、門闌、佐水、永安、安樂、雙洪、射營、右水、蠻塚、浴水、潛平、鹿角、萬就、六堡、白水、土溪、小溪、石柱、高望、木孔、東流、李昌、僕射、相陽、小村、石門、茆田、木柵、虎眼二十九砦。羈縻州四十九。南寧州、遠州、犍州、清州、蔣州、知（矩）州、蠻州、襲州、峩州、邦州、鶴州、勞州、義州、福州、儒州、令州、郝州、普寧州、緣州、那州、鸞州、絲州、邛州、敷州、晃州、侯州、焚州、添州、瑤州、雙城州、訓州、鄉（卿）州、茂龍州、整州、樂善州、撫水州、思元州、逸州、思州、南平州、勳州、姜州、稜州、鴻州、和武州、暉州、毫（亮）州、鼓州、懸州。南渡後，羈縻州五十六」。《宋史》卷八十九志第四十二地理五夔州路紹慶府。天禧元年五月八日，詔改撫水州為安化州，撫水縣為歸仁縣，京水縣為長寧縣《宋會要輯稿》方域／方域七／方域　州縣陞降廢置　雜錄／仁宗／天禧元年。

註釋

Category:唐朝的州
Category:宋朝的州